JohanHeinsen/ENO huggingface dataset:
Aarhuus Stifts-Tidende, 1846-10-21
Hos Undertegnede ønskes en Skolediscipel i Kost og Logis, imod en for Tiden billig Betaling. Aarhuus, d. 20de Octbr. 1836. Carl Hansen. Onsdagen den 4de November førstkommende, om Eftermiddagen Kl. 2, bliver, efter Begjæring af Auctions holder Hertz, afholdt Auction i Gaarden N 42 paa Skolegade, over forskjelligt Inventarium, saasom: Sophaer, Stole, Borde, Speile, Dragkister, Komoder, Stue=Uhre, Chatoller, Sengesteder, Sengeklæder, Linned, Mands= og Fruentimmer=Gangklæder, Kobber, Messing, Jern og Træfang, Kakkelovne, en Skorsteensindretning, med mere. Ved samme Auction attraaes, om nogenlunde antageligt Bud finder Sted, bortsolgt 600 Flasker Champagner. Hvilket herved til Liebhaveres Efterretning bekjendtgjøres. Aarhuus Byfogedcontoir, den 20de October 1846. ske, const. Møde, & Manufacturvarer.
Aarhuus Stifts-Tidende, 1846-10-21
Undertegnedes Lager er i disse Dage blevet foröget med et stort og omhyggeligt valgt Assortiment af de nyeste Artikler for den kommende Vinter, saavel i uldne Kaabe- og Kjolestoffer som i Uld og Silke, svære Moireer og Atlasser til Kaaber, samt et stort Udvalg i Silketøier til Selskabs kjoler, Efteraars-Shawler, store Long-Shawls saa store at samme kan omsyes i Kaabe, Barege og Blonde-Shawler, brocherede Linons-Kjoler, Tarletans, uldne tofarvede Damaster i de smukkeste Farver, heeluldne Floneller, Rasmager-Strømper, og Trøier samt uldne Dame-Huer &c. &c., som Alt anbefales til billigste Priser af Vitus Ingerslev. Broderier. Et meget smukt Assortiment i broderede Kraver, Tørklæder, Manchetter &c. er idag arriveret Vitus Ingerslev. hos For Modehandlerinden anbefaler jeg et stort Udvalg i Hattetøier, saavel i glatte som brocherede Fløiler, samt glatte og sigurerede Atlasser og Silketøier - Hatte og Kappebaand, Tarletans, glade Gros de Naples &c.
Aarhuus Stifts-Tidende, 1846-10-21
For Herrer ligeledes et overordentligt stort Valg af Fløiels og Vinter-Veste, Vinter-Shawler og Handsker, som Alt sælges billigst muligt af Vitus Ingerslev. Stoprokker. Et lidet Parti russike Sloprokker er arriveret hos og anbefales til billige Priser af Vitus Ingerslev.
Aarhuus Stifts-Tidende, 1846-10-21
Gulvtæppetøi. Et Stykke meget smukt heeluldent 3/4 bred Gulvtæppetøi erholdes til yderst billig Priis hos Vitus Ingerslev.
Aarhuus Stifts-Tidende, 1846-10-21
Efter flere Aars Ophold i Udlandets større Stæder tilligemed Kjøbenhavn, har jeg etableret mig her i Byen, som Snedker, og tillader jeg mig herved at anbefale mig med Alt til mit Fag henhørende. Solid, moderne og smagfuldt Arbeide vil jeg stedse bestræbe mig for at levere, til muligst billige Priser. En Mahogni fineret Dame secretair (mit Mesterstykke) er til Salg. Greenaa, i September 1846. S. N. Juul, Meubel= og Bygnings Snedker. Et Parti sorte & couleurte Silke-Fryndser, udsælges i denne Tid til nedsatte Priser hos J. M. Henius. Couleurte Gardin-Fryndser, dito Agramaner, kunne faaes billige hos J. M. Henius.
Aarhuus Stifts-Tidende, 1846-10-21
Vinterfoder, til 12 a 16 Kreaturer, anvises af Kjøbmand Møller paa Studsgade. Flæsk kjöbes til høieste Priis og modtages i Randers Jens Stilling.
Aarhuus Stifts-Tidende, 1846-10-21
Trykt i Aarhuus Stiftsbogtrykkeri. Damp Chocolade, udarbeidet til den fuldkomneste Fiinhed i den Deichmannske Handels Chocoladefabrik ved Kjøbenhavn, erholdes til Fabrikpriserne: 2 a 8 pr. T. i Aarhuus hos Hr. L. P. Schmidt, C. M. Schmidt, A. W. Stigaard, Dhrr. H. C. Liisberg & Nybroe, Hr. R. Malling, - Chr. Christensen, - N. J. Møller, og N. C. Kaas; N. & H. Colding. i Ebeltoft. Mariager - - C. Bering. Grenaae - - I. A. Møller. Horsens - - C. W. Høyer; Skanderborg - H. Jespersen; H. N. Schmidt; Veile, Fredericia Brosbølls Enke & Comp. - C. H. Lewinson, Colding - - C. F. Müller; Apenrade - - D. Damm; Ribe - - R. Gregersen; Varde - N. P. Stantenmacher, i Ringkjøbing- - P. F. Ryboe; - - A. W. Andrup; Lemvig i Holstebroe - - F. C. Bruun; Viborg - - S. Buchvaldt; i Callundborg - - O. M. Thrane; i Nykjøbing i Sielland hos Hr. R. Sachmann.
Aarhuus Stifts-Tidende, 1846-10-21
Ligesom Fabricatet med fuld Føie kan anbefales som fortrinligt, saaledes er der ogsaa sørget for smagfuld Udstyring. S. G. Raun i Kallundborg. er i disse Dage bleven forsynet med et smukt Udvalg af de nyeste Kaabe- og Kjolestoffer, hvoriblandt fremhæves: Monte Christo, Galla- & Victoria-Plads, Jenny Lind-Check, samt mange andre; ligeledes et smukt Assortiment i Shawler, saavel i finere som i simplere; dette i Forbindelse med hvad der iøvrigt henhører til ModeManufactursaget anbefales det ærede Publicum, idet der forsikkres en reel og billig Behandling. Kallundborg, den 14de October 1846. Boghvede kjøbes af Edv. F. Rahr. Kartofler kjøbes af N. J. Møller. En duelig og med gode Anbefalinger forsynet Møllersvend ønsker sig anbragt til Mai 1847 enten som Mestersvend eller Bestyrer af en Mølle, og, da han besidder megen practisk Kundskab i Faget, er det ligemeget enten Møllen drives ved Damp, Vand eller Vind. Herpaa Reflecterende behage i portofrie Breve at henvende sig til Baadsgaard, Fæstemand i Horsens. For en ugift Hjulmand er en god Plads ledig paa en Herregaard til anstundende Novbr., naar han med gode Baadsgaard, Anbefalinger henvender sig til Fæstemand i Horsens.
Aarhuus Stifts-Tidende, 1846-10-21
For en Møllersvend, med gode Anbefalinger, er Condition ledig til 1ste Novbr. paa en Mølle imellem Aarhuus og Horsens. Det Nær Baadsgaard, mere erfares hos Fæstemand i Horsens Dampskibet "IRIS Capitain P. E. Sletting, K. M., ankommer hertil fra Kjöbenhavn Løverdagen den 24de Oct., og afgaaer igjen til Kjöbenhavn Mandagen den 26de Octbr., om Morgenen Kl. 5, medtagende Passagerer, Fragtgods og Kreaturer. Man behage at henvende sig til A. Thomsen, Mægler. Et sort Shawl, mod Palmer, er i forrige 12 Uge tabt paa Veien fra Frederiksgaden over Fiskerbroen til Domkirken. Finderen bedes at levere det til N. H. Fulling.
Aarhuus Stifts-Tidende, 1846-10-21
En sort Bomulds Paraplui, med Jernstok og Staalstænger, er udlaant af Undertegnede til en Dame, herfra Byen, men jeg erindrer ikke til hvem; hvorfor Vedkommende herved erindres om at levere den tilbage. N. H. Fulling.
Aarhuus Stifts-Tidende, 1846-10-23
No 1833. den 23de Octbr. Fredagen. Kongelig privilegeret. Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1846-10-23
Nyheder fra Udlandet. Genser-Revolutionen ansees af alle Beretninger for en Begivenhed af største Vigtighed. Det er siger Baseler-Tidenden - den første afgjørende Seier, som en Stats Arbeiderklasse, det saakaldte Proletariat (Proletarii vare i det gamle Rom fattige Borgere, som med deres Børn tjente Staten) har tilkæmpet sig over de andre Folkeklasser. Denne Begivenheds videre Følger ansees som uberegnelige. Den bedste Deel af Befolkningen flygter bort fra Gent, hvis Tab derved er uhyre stort. J Paris har alt dette vakt en overordentlig Sensation; Guizot har havt flere Conferentser desangaaende med den østerrigske og preussiske Gesandt; den ene Coureer afsendtes efter den anden, og i Udenrigsministerens Bureau taltes der omen forestaaende tredobbelt (fransk, østerrigsk og preussisk Jntervention i Schweiz.
Aarhuus Stifts-Tidende, 1846-10-23
Jesuiterne skulle være den oprindelige Aarsag til Genser-Revolutionen. Det store Raad i Genf havde nemlig med en Majoritet af 13 Stemmer besluttet, at stemme imod Opløsningen af de syv catholske Cantoners særskilte Forbund. Denne Majoritet bestod af Schweiz's Aristokrater, d. v. s. af de rigeste Mænd i Staden, men ogsaa tildeels Pietister. Og da det er noksom bekjendt, at de Sidstnævnte hellere slutte sig til Catholikerne end til deres egne Troesfæller, saa ansaae man dette Votum som en definitiv Beslutning om, at slutte sig til de catholske Cantoner. De radicale Medlemmer af Raadet forlode strax Forsamlingen, og sammenkaldte en Folkeforsamling i Gervais, en Deel af Staden, som ligger paa den anden Side af Rhonefloden. Her og i fire andre Folkeforsamlinger protesteredes paa det heftigste mod Raadets Beslutning, som, ufordragelig med Schweizerforbunds=Tractaten, kaldtes Landsforræderi osv. Der blev trykt Proclamationer og revolutionaire Opraab; Regjeringen foretog nogle Arresteringer; dette irriterede Folket endnu mere: om Morgenen den 7de October var Alt under Vaaben paa begge Rhonebredder.
Aarhuus Stifts-Tidende, 1846-10-23
Regjeringen i Genf er den fjerde protestantiske Regjering, som, formedelst sin Sympathie for Jesuitismen, har maattet aftræde. Gemytternes Bevægelse i hele Schweiz er uhyre stor, og man befrygter ei uden Grund, at Revolutionen ogsaa vil udstrække sig til de andre Cantoner. Jesuiterne ere de Orme, som grave i denne Folkestats Jndre, volde den saa mange Smerter og true i Tiden dens Existents. Jesuiterne have forstaaet at bygge deres Reder i de meest catholske Cantoner. Færdige med dette have de lidt efter lidt tilvendt sig Raadighed over alle offentlige Kaar; Underviisningsvæsenet er blevet dem overladt, og de besørge Gudstjenesten i de vigtigste Kirker; Øvrighederne. ere blevne gjorte aldeles lydige, og Folket fanatiseres meer og meer. Men den vigtigste Foranstaltning, som disse Plageaander i Samfundet have foretaget, er, at de for 3 Aar siden bevægede 7 af Republikens Cantoner – og dette viser, hvilken Jndflydelse de allerede dengang havde vundet – til at slutte et hemmeligt separat Forbund, sigtende til at forsvare deres nye af Jesuiterne oprettede Jnstitutioner mod ethvert Angreb fra de øvrige Cantoners Side, og Oprettelsen af denne Forening vovedes, uagtet Republikens Grundlov forbyder ethvert separat Forbund. Regjeringen i Canton Zürich, hvor den frisindede Aand synes at have et Asyl og hvor Centralbestyrelsen for hele Schweiz for Tiden har Sæde, havde opfordret de øvrige Cantoners Regjeringer til at gjøre Alvor af Separat-Forbundets Opløsning. Denne Opfordring var ogsaa kommen til Gent, i hvis Regjeringsraad den, som bekjendt, blev afviist, hvorover den simplere Borgerklasse blev saa forbittret, at den reiste sig mod Regjeringen og styrtede den.
Aarhuus Stifts-Tidende, 1846-10-23
Den franske Regjering har forlangt Grev Montemolin (Don Carlos's bortflygtede Søn) udleveret af den brittiske Regjering, men faaet det Svar: "at England er et frit Land, der gjerne giver enhver Fremmed et sikkert Asyl, saalænge han lever overeensstemmende med Landets Love.
Aarhuus Stifts-Tidende, 1846-10-23
Ved de franske Prindsers Ankomst til Madrid, gik der mange Rygter og forestaaende Uroligheder; men Autoriteterne havde truffet saadanne Anstalter, at ethvert dristigt Foretagende strax maatte kunne tilintetgjøres. Hele Veien, som Prindserne passerede, fra Porten indtil Slottet, var besat med en dobbelt Række Soldater, og paa Puerta deel Sol holdt 600 Curasserer. Meget faa Mennesker vare paa Gaderne, Frygten havde beseiret Nysgjerrigheden. De franske Prindser ledsagedes af en Escadron Husarer; De hilste med Hatten i Haanden noget forlegne, men venligt til alle Sider, uden at deres Hilsen besvaredes med mindste Tegn paa Deeltagelse. Et spansk Blad, la Esperanza, fortæller, at man paa det kgl. Slot havde fængslet en Officier med to ladte Pistoler, og at han skal have tilstaaet, at han med den ene vilde skyde Hertugen af Montpensier, med den anden sig selv. Officieren er en Capt. Alavara. (Dobbeltformælingen havde fundet Sted den 10de October, om Aftenen Kl. 10. Næste Form. holdtes Bryllupsmessen i Stadens Hovedkirke.)
Aarhuus Stifts-Tidende, 1846-10-23
Den engelske Regjering har givet Ordre til at istandsætte 33 paa Kyststrækningen imellem Hastings og Seaford (Havne i Sussershire) beliggende Casteller, og at forsyne dem med Skyts. (En saadan Forholdsregel i Fredstid skeer vist ikke for ingen Ting!)
Aarhuus Stifts-Tidende, 1846-10-23
Nøden i Jrland overstiger al Forestilling. 400,000 Mennesker ere uden Næring. Alle Regjeringens Foranstaltninger til Elendighedens Formildelse have hidtil været frugtesløse. Almuen plyndrer Korn- og Brødmagasinerne. J Waterford bleve Magistratspersonerne angrebne med Steenkast af 3000 Jndivider, der skrigende forlangte Brød. Dragoner rykkede frem, og Folket sloges med dem. Hele Landet, fra Waterford indtil Cork, er i fuld Jnsurrection.
Aarhuus Stifts-Tidende, 1846-10-23
Et natligt Uveir har hæriet tre franske Departementer. Det er umuligt - skrives der – at skildre Ødelæggelsen; Tabet er uberegneligt. Svøben har Jntet skaanet. Archede-Departementet er blevet stærkest hjemsøgt. Alle Forbindelser ere afbrudte; Veiene ere ødelagte, Broerne bortrevne, osv.
Aarhuus Stifts-Tidende, 1846-10-23
J Polen ere mange Personer, som havde skjult, de af Regjeringen Forfulgte, uden videre retslig Undersøgelse blevne sendte til Siberien, og Adskillige er der gjort endnu kortere Proces med, idet man uden videre har hængt dem paa deres egne Huse, hvor de forbleve hængende, indtil Familie eller Venner lode dem i Stilhed tage ned og begrave. Denne gruelige Skjæbne har ogsaa rammet en ved sin Patriotisme bekjendt Dame, der boede paa et Landsted i Nærheden, af Warschau, fordi hun der havde skjult en af Regjeringen længe eftersøgt Geistlig. Kosakkerne hængte hende udenpaa hendes Huus, og det varede flere Dage, førend Nogen vovede sig til at tage hende ned.
Aarhuus Stifts-Tidende, 1846-10-23
J Hanau og hele Nederhessen er det under stræng Straf blevet forbudt, at anvende Kartofler til Brændeviinsbrænding i d. A.
Aarhuus Stifts-Tidende, 1846-10-23
Paa Stockholms Børs har det vakt en ubehagelig Sensation, at flere af Grosserer Østermanns hypothiserede Reverser ere befundne at være falske, og at han selv er forsvunden.
Aarhuus Stifts-Tidende, 1846-10-23
Det har i Christiania vakt endeel Forbauseelse, at det ellers saa loyale Blad den Constitutioneller, under Kongens Ophold i Norges Hovedstad, har berørt en meget omfindtlig Streng: det gamle Nationalhad mellem begge Broderfolkene, og opfordret den norske Marine til at indgaae med en Petition til Kongen om, at befrie Nordmændene for at tjene i Eskadre sammen med Svenskerne, indtil disse have forsonet sig med den kgl. Resol. af 20de Juni 1844, Flaget betræffende."
Aarhuus Stifts-Tidende, 1846-10-23
Fædrelandet.
Aarhuus Stifts-Tidende, 1846-10-23
Kjøbenhavn, den 20de October. Det Kgl. Danske Cancelli har under 15de ds. udstedt følgende Circulaire til samtlige kgl. Collegier, og Overøvrigheder i Danmark: "Jfølge den af Hds. Kgl. H. Kronprindsessen af Danmark, Caroline Charlotte Mariane født Hertuginde af Mecklenborg-Strelitz, paa Grund af Hendes i flere Aar vedvarende Sygelighed og nu aldeles nedbrudte Helbred, derom gjorte Bøn og Begjæring, og efter at Hs. Kongl. Høihed Kronprindsen, uagtet høist ugjerne, omsider har givet efter for denne Bøn, har Hs. Majestæt Kongen, skjøndt med hjertelig Beklagelse, under 30te Septbr. d. A. aldeles ophævet og opløst det imellem Hs. Kongl. Høihed Kronprinds Frederik Carl Christian og Hendes Høihed Hertuginde Caroline Charlotte Mariane af Mecklenborg-Strelitz under 10de Juni 1841 indgaaede Ægteskab. (Brig. Td.)
Aarhuus Stifts-Tidende, 1846-10-23
Ved Gudstjenesten i Søndags blev Hs. Kgl. Høihed Kronprindsessen ikke nævnt i Kirkebønnen.
Aarhuus Stifts-Tidende, 1846-10-23
Hs. Kgl. Høiheds Hofstat er allerede for omtrent 14 Dage siden ankommen hertil. (L. F. Av.)
Aarhuus Stifts-Tidende, 1846-10-23
Under 13de Octbr. er offentliggjort et allerhøieste Patent angaaende Brugen af det danske Sprog i den slesvigske Stænderforsamling.
Aarhuus Stifts-Tidende, 1846-10-23
Vi maae idag indskrænke os til at meddele den første Paragraph, der lyder saaledes: "De Medlemmer af den slesvigske Provindsialstænderforsamling, som ikke tiltroe sig at være det tydske Sprog tilstrækkelig mægtige, for at kunne betjene sig deraf ved deres Foredrag, i Forsamlingen, og som af denne Grund ved deres Foredrag i Forsamlingen ville bruge det danske Sprog, have strax i den første Session, efter at Forsamlingen af Vor Commissarius er erklæret at være aabnet, eller, saafremt de først senere indtræde i Forsamlingen, i den første Session, som de bivaane, forinden der gaaes over til Dagsordenen, at tilkjendegive Forsamlingen deres Hensigt, at ville betjene sig af det danske Sprog ved deres Foredrag. De i saa Henseende afgivne Erklæringer, angaaende hvilke ingen Forhandling maa finde Sted, blive at tage til Protocollen.
Aarhuus Stifts-Tidende, 1846-10-23
At Cancelliet har gjort en heldig Acqvisition i Statsraad Ussing, derom kan der kun være een Mening. Ussing er en Mand af stort Talent, grundige Kundskaber, en Arbeidslethed, hvormed maaskee kun Ørsteds kan maale sig, og en Udholdenhed, der ikke overtræffes af Nogen. Ussings Characteristik kan indbefattes i de Ord: "Det er en klog Mand, og vi mindes virkelig kun et Tilfælde, hvor han har forløbet sig. Han har altid med et hurtigt og skarpt Blik opfattet Forholdene, og med Klogskab valgt sin Stilling; til Enthusiasme kjender han ikke, men derfor forløber han sig heller ikke; det er Nordens Talleyrand, en Mand, der i ethvert Land og til enhver Tid vilde have indtaget en høi og udmærket Stil(L-F. Av.) ling.
Aarhuus Stifts-Tidende, 1846-10-23
Jfølge privat Efterretning tales der paa Lolland og Falster om et forestaaende Stiftamtmandsskifte, idet man venter at see Hr. Kammerherre Jessen afløst af Kammerh. Stemann i Sorø. (Khp.)
Aarhuus Stifts-Tidende, 1846-10-23
Efter Forlydende vil den kongl. danske Gesandt i Stockholm, Grev Moltke, blive forflyttet i samme Egenskab til Paris. (N. Mahl.)
Aarhuus Stifts-Tidende, 1846-10-23
Capt. v. Hoffmann ved Høiskolen har gjort Forsøg med det exploderende Bomuld, og Resultatet, svarede aldeles til det, som Prof. Otto har bekjendtgjort. En Riffelkugle, udskudt med en Ladning af c. 4 Gran af denne Bomuld, gik igjennem et Brædt og en Dør, tilsammen over 2 T. tykke, hvorefter Kuglen endnu havde Kraft nok til at trænge ind i en anden Dør, 8 Alen bag den første. Eet Gran af dette Præparat, lagt paa en Ambolt, exploderede ved et rask Hammerslag med et bedøvende Knald. Man vil nu gjøre et Forsøg i det Store ved Artilleriet. (B. Td.)J Fredags aflagde dHrr. Ødmann og Wulff samt Jfr. Lehmann Prøve for den kgl. Theaterdirection. Hr. Ødmann, fra Sverrig, og Hr. Wulff sang Begge Mar's store Arie i "Jægerbruden." Hr. W. skal have tiltalt ved en god Stemme og et smukt Foredrag; Hr. Ø. skal derimod have været mindre heldig. Jfr. Lehmann sang en Arie af "Titus." Hun skal være i Besiddelse af en smuk Alt. (Flyvep.)
Aarhuus Stifts-Tidende, 1846-10-23
Directionen for den kgl. Fødselstiftelse har nu bekjendtgjort, at den midlertidige Fødselstiftelses Locale indtil videre skal henstaae ubenyttet – for at Værelserne kunne underkastes fornøden Rensning" og "Udluftning" – og at man imidlertid vil hjælpe de ugifte, fødende Fruentimmer med Pengeunderstøttelse til fri Forpleining, enten i deres eget Hjem eller paa de dem fra Stiftelsen anviste Steder i Byen. Det forekommer os, at denne Bekjendtgjørelse ikke er synderligt skikket til at berolige Publicum eller tilintetgjøre det almindeligt udbredte Rygte, at der skulde være udbrudt Pest i Fødselstiftelsen; men hvad der især gjør ovennævnte Rygte foruroligende, er den Omstændighed, at, da den nye Fødselstiftelse er beliggende paa et frit og luftigt Strøg ved Frederiksholms Kanal, og der saaledes neppe kan være Noget at udsætte paa Localet, saa fristes man let til at give den Formodning Medhold, at Overlægen, Professor Levy, muligt skulde anvende en forkeert Behandlingsmaade, hvorved denne Dødelighed blandt Barselpatienterne foraarsagedes: saa meget mere, som det ikke under nogen af de foregaaende Overlæger har været Tilfældet, at man 3 Gange i et kort Tidsrum har seet sig nødsaget til at lukke Stiftelsen. Det hedder saaledes almindeligt, at Professor Lev i sin Behandling af Barselpatienter især er stærk i at anvende Sultekuren, Jis paa Maven og Spanskflueplaster. (Morgen.)
Aarhuus Stifts-Tidende, 1846-10-23
Over den paa Vestervold beliggende Kongens Mølle" synes at hvile en uheldig Stierne- for Assurandeurerne, idet den nu atter afbrændte igaar Morges, hvilket er tredie Gang i et kort Tidsrum. (Map.)J Søndags afgik ved Døden Christian Kehlet, Eier af det meget besøgte Beværtningsted Alleenberg, der stærkt rivaliserede med Tivoli. Denne Mand udmærkede sig ved en mageløs Driftighed og Udholdenhed i forskjellige Retninger, og var et Beviis paa, hvad en enkelt Mand formaaer at udrette, uden at behøve at tye til Actieselskaber. (Fl. Bl.)
Aarhuus Stifts-Tidende, 1846-10-23
Det var i Frederiksberggade, at der i forrige Uge tildrog sig den høist sørgelige Begivenhed, at en Amme med et Barn paa Armen, i sin Frygt for at undgaae et Par stærktkjørende Heste, tabte Barnet under disses Hove, saa det blev overkjørt og laa død paa Steenbroen i en skrækkelig Tilstand. (Flyvep.)
Aarhuus Stifts-Tidende, 1846-10-23
Ved den i Mandags foretagne Trækning af det 99de Classelotteries 6te Classe udkom følgende Bagtal: Den største Gevinst: 50,000 Rbd., faldt paa Am ben 16212. Paa Amben 91-125 faldt en Gevinst paa 15,000 Rbdr., og paa 52392 en paa 10,000. To Gevinster paa 5000 Rbd. faldt paa Amberne 68355 og 3201, og 3 Gevinster hver paa 4000 Rbd. paa Nr. 36-162, 2117, og 14363, samt 4 paa 2000 Rbd. paa Amberne 26355, 69-209, 81-125, og 90–117. (De 50,000 Rbd. skulle være faldne hos en Collecteur i Veile.)
Aarhuus Stifts-Tidende, 1846-10-23
Handels-Efterretninger. Grosserer Sommers Fallitboes Passiva skulle beløbe sig til 200,000 Rbd.; dog skal Tilstanden være beroligende. Betydeligt Tab paa Kornhandelen afvigte Sommer ansees som den fornemste Aarsag til Fallitten. (Fly.)
Aarhuus Stifts-Tidende, 1846-10-23
Skibs-Efterretninger. En Bonde har mellem noget Tang paa Storebelts Strand ved Byen Bjerre, Svallerup Sogn, i Sjælland, fundet en Flaske hvori fandtes et Stykke Papir, hvorpaa stod skrevet paa Tydsk Natten mellem 11te og 12te Septbr. 1846 under en Læger mellem Hirtshals og Skagen, med en Storm fra Nord. Vi gjøre Alt muligt i Nat for at klare den, men Søen er os for svær. Ombord befinde sig: Jeg, Styrmand Fr. Thorsen fra Busum, Capt. H. Jessen fra Flensborg, Matros Joh. Brunninger fra Cappeln, Kok O. Rommelsfra Tønning, Dreng Peter Jessen fra Flensborg. Galeasen Anne Margarethe af Flensborg." Det er skrevet paa et Stykke Papir, der er af et Brev, thi paa Bagsiden staaer følgende Adresse paa Tydsk: "Styrmand Friedrich, Thorsen. Adresse Hr. Glad, Stadt Aalborg i Kjøbenhavn.
Aarhuus Stifts-Tidende, 1846-10-23
Befordringer og Afgang. Under 12te de har Hs. M. i Naade og med Pension entlediget Sognepræst for St. Peders M. i Slagelse, H. Bastholm, og allern, besk. hidtilv. pers. Capellan paa eget An- og Tilsvar for fornævnte Menighed C. Benzon til Sognepræst for samme. Under 16de er Sognepræst for Værslov og Jordlose M. i Sjælland, J. Sidenius, allern. besk. til Sognepræst for Gudbjerg M. i Fyen; Cand. theol. C. A. Bilzing til personel Capellan hos Sognepræsten for Agrie og Egens M. i Aarhuus Stift. Under f. D. har Hs. M. i Naade og med Bartpenge entlediget Adjunct ved Kolding lærde Skole, C. Christens, og besk. const. Lærer ved Kolding lærde Skole, Cand. theol. A. Müller, til Adjunct ved bemeldte Skole; ligesom og const. Lærer ved Sorø Academies Skole, Cand. theol. C. Thomsen til Adjunct ved sidstnævnte Skole.
Aarhuus Stifts-Tidende, 1846-10-23
Dødsfald. Commandeur i Sø=Etaten Fr. Holst, Axel Ludvig Dau, Chr. Fr. Ferdinand Lyneburg, Joh. August Steinmann, Julie Søndersøe; Alle i Khvn. Frøken Christiane Boeck (92 Aar) i Fredericia. Opticus, Damme i Aarhuus.
Aarhuus Stifts-Tidende, 1846-10-23
Copulerede. J Horsens d. 16de Octbr.: Copiist under Generalpostdirectionen Bernhard Dorn og Jfr. Julie Thomsen. - J Fredericia, Kbm. Brøchner og Jfr. Hedevig Møller. Kjøbm. Jepsen og Jfr. M. Nielsen. Toldassistent Juncker fra Khvn, og Jfr. Amtrup. - Paa Hvilsberggaard pr. Veile den 9de Octbr.: Boghandler Riemenschneider fra Fredericia og Jfr. Marie Monrad.
Aarhuus Stifts-Tidende, 1846-10-23
Bekjendtgjørelser. Det behagede det alvise Forsyn Søndagen den 18de dennes, efter 7 Ugers Sygeleie, ved en blid og rolig Død at bortkalde min uforglemmelige Mand, Kjöbmand Nathan Lavarus, i hans Alders 42de Aar.
Aarhuus Stifts-Tidende, 1846-10-23
Tvende uforsørgede Börn, en gammel Moder og 2 Brödre, begræde med mig dette store og nerstattelige Tab, og Hvo der kjendte den Afdødes elskelige Personlighed og Dyder, vil vist dele von store og billige Sorg. Condolence frabedes. Aarhus, den 22de October 1846. Den Afdødes dybtsörgende Enke. Bind Lasarus, födt Wilnau.